Bohumil Jílek

Bohumil Jílek (* 17. október 1892, Deštná – † 3. august 1963, New York) bol česko-slovenský fukcionár komunistického a agrárnickeho hnutia. 

Od roku 1921 bol generálnym sekretárom KSČ ako predstaviteľ radikálneho krídla. V rokoch 1922 - 1925 bol odsunutý do úzadia. V rokoch 1925 - 1929 bol tajomníkom strany a členom politbyra, považovaný za faktického vodcu strany. 

Nastupujúca skupina vedená Klementom Gottwaldom ho začala označovať za prekážku tzv. boľševizácie strany (jej plnému podriadeniu ústrediu Kominterny v Moskve). Keď v roku 1929 stranu definitívne ovládla skupina vedená Gottwaldom, Jílek bol zo strany vylúčený. 

Jílek potom pôsobil v štruktúrach agrárnej strany. V rokoch 1945 - 1948 bol pražským korešpondentom slovenského denníka Čas. Po februári 1948 emigroval do Paríža a od roku 1954 žil v New Yorku, kde pracoval na sekretariáte tzv. Zelenej internacionály (združenia agrárnych politických strán).

 Zdroj 
http://www.ustrcr.cz/cs/bohumil-jilek

Kategória:Českí politici